চাঞ্চল্যকর দশ ট্রাক অস্ত্র চোরাচালান এবং ২১ আগস্ট গ্রেনেড হামলায় রাজাকার নিজামী-মুজাহিদের সংশ্লিষ্টতার প্রমাণ পাওয়া গেছে। চোরাপথে দশ ট্রাক অস্ত্র আমদানি ও ২১ আগস্ট গ্রেনেড হামলা মামলায় মওদুদীবাদী জঙ্গি জামাতের এ শীর্ষ দুই নেতাকে সম্প্রতি গ্রেপ্তার দেখানো হয়েছে। এসব অপকর্মেও শীর্ষ নেতাদের জড়িত থাকার বিষয়টি ফাঁস হওয়ায় বিব্রতকর অবস্থায় পড়েছে দলটি। মওদুদীবাদী জামাতের আমীর জঙ্গি গডফাদার মইত্যা রাজাকার মতিউর রহমান নিজামীকে গ্রেপ্তার দেখানো হয়েছে দশ ট্রাক অস্ত্র চোরাচালান মামলায়। আর ২১ আগস্ট আওয়ামী লীগের  সমাবেশে গ্রেনেড হামলার মামলায় জামাতের সেক্রেটারি জেনারেল মইজ্যা রাজাকার আলী আহসান মুজাহিদকে গ্রেপ্তার দেখানো হয়েছে।চোরাপথে দশ ট্রাক অস্ত্র আমদানি ও ২১ আগস্ট গ্রেনেড হামলার ঘটনায়ও একাত্তরে মানবতাবিরোধী অপরাধের দায়ে কারাগারে আটক থাকা নিজামী ও মুজাহিদের জড়িত থাকার অভিযোগ পাওয়া গেলো। তদন্ত সংশ্লিষ্টরা বলেছেন, ভারতের বিচ্ছিন্নতাবাদী জঙ্গি সংগঠন উলফার কাছে অস্ত্র পৌঁছে দেয়ার জন্য দশ ট্রাক অস্ত্র আনার প্রমাণ পাওয়া গেছে। অন্যদিকে আওয়ামী লীগ সভাপতি শেখ হাসিনাকে হত্যার চেষ্টায় চারদলীয় জোট সরকারের আমলে ২০০৪  সালের ২১ আগস্ট বঙ্গবন্ধু এভিনিউয়ে গ্রেনেড হামলা চালানো হয়। স্পর্শকাতর এই দুটি মামলায় এ দুই শীর্ষ নেতাসহ জামাত নেতাদের জড়িত থাকার বিষয়টি সারাদেশে বহুল আলোচিত।আর এসব অভিযোগে জামাতের দুই শীর্ষ নেতার জড়িত থাকার বিষয়টি হাতেনাতে প্রমাণিত হওয়ায় স্বভাবতই সবার মনে প্রশ্ন জেগেছে, মওদুদীবাদী জঙ্গি জামাত দলগতভাবেই এসব ঘৃণ্য কাজে জড়িত ছিল কি-না? তবে সচেতন মহলের স্পষ্ট ধারণা যে, মওদুদীবাদী জঙ্গি জামাত সমষ্টিগতভাবে অবশ্যই জড়িত। আর এ কারণেই জামাত এখন বিব্রত বলে জানা গেছে। জামাতের একাধিক নেতা জানিয়েছে, এ দুই মামলায়  শীর্ষ দুই নেতাকে গ্রেপ্তার দেখানোর ঘটনায় দলটি বিব্রতকর অবস্থায় পড়েছে। তবে জামাতের বর্তমান শীর্ষ নেতারা বিষয়টি প্রকাশ্যে স্বীকার করতে নারাজ।দশ ট্রাক অস্ত্র চোরাচালান মামলার তদন্ত কর্মকর্তা পুলিশের অপরাধ তদন্ত বিভাগের (সিআইডি) চট্টগ্রাম অঞ্চলের জ্যেষ্ঠ সহকারী পুলিশ সুপার মনিরুজ্জামান চৌধুরীর আবেদনের পরিপ্রেক্ষিতে ২০১১ সালের ৪ মে চট্টগ্রাম মুখ্য মহানগর হাকিম আদালত নিজামীকে এ মামলায় গ্রেপ্তার দেখানোর নির্দেশ দেয়। তদন্ত কর্মকর্তার আবেদনে বলা হয়, ২০০৪ সালের ১ এপ্রিল রাতে চট্টগ্রামের কর্ণফুলী ইউরিয়া  সারকারখানা জেটিতে দশ ট্রাক সমরাস্ত্র আটক করে পুলিশ। ওই সময় শিল্পমন্ত্রী ছিলো মতিউর রহমান নিজামী। ঘটনার পর এমন একটি ঘটনার জন্য সে ছিলো নিশ্চুপ। কোনো তদন্ত কমিটি গঠন করেনি। বিসিআইসির তৎকালীন চেয়ারম্যান (মে.জে.অব) ইমামুজ্জামানের জবানবন্দিতে নিজামীর দশ ট্রাক অস্ত্র মামলায় জড়িত থাকার বিষয়টি স্পষ্ট বলেও তদন্ত কর্মকর্তা আবেদনে উল্লেখ করেছেন।অন্যদিকে আলী আহসান মুজাহিদকে ২১ আগস্টের গ্রেনেড হামলা মামলায় গ্রেপ্তার দেখানোর আবেদন করা হয় ২০১১ সালের ৯ মে। মামলার তদন্ত কর্মকর্তা সিআইডির বিশেষ পুলিশ সুপার আবদুল কাহহার  আকন্দ এ আবেদন করেন। আদালত আবেদন মঞ্জুর করায় ওই দিনই মইজ্যা রাজাকার মুজাহিদকে এ মামলায় গ্রেপ্তার দেখানো হয়। গ্রেপ্তার দেখানোর আবেদনে তদন্ত কর্মকর্তা উল্লেখ করেছেন, ২০১১ সালের ৭ এপ্রিল হুজির শীর্ষ নেতা মুন্সী আবদুল হান্নান ওরফে মুফতে হান্নান আদালতে দেয়া স্বীকারোক্তিমূলক জবানবন্দিতে মুজাহিদের নাম প্রকাশ করেছে। মুফতে হান্নান বলেছে, ২১ আগস্ট গ্রেনেড হামলার ঘটনার সঙ্গে মুজাহিদ জড়িত।